
O Volapükaflens Valöpo! 


Sis Volapük, mekavapüks mödik alsotik epubons. El 
Schleyer it päsüädükom, das pük omik öfasilükon nunami calöfik 
da vol. Id el Samenhof päsüädükom, das Sperantapük binon pük 
gudikum, e medü on, nets okanons kobo bespikön fikulis valik pla 
feitön. Dials at äbinons jöniks. Ab nets nämädik vola no ävilons 
fövön diali at, nemuiko no medü pük atsotik. Ävilons plao 
propagidön pükis netik lönik da vol. Bü yels tum, Fransånapük 
äbinon pük bevünctik. ab anu Linglänapük pledon rouli at. 


Sekü atos, mödikans osagons, das mekavapüks jenöfo 
eneplöpons. Ab fümiko no baicedob ko ced somik: balido, dub 
stud oba mekavapūkas, ekolkömob flenis da vol; telido, 
mekavapüks ejonons, das dabinon tuvedot balugik ad moükön 
misucmis valemik; kilido, mens valik, e pöfikans. e liegikans, 
kanons lärnön e gebön püki somik vifikumo, ka me püks netik. 


Seko, no kanoy sagön, das mekavapüks eneplöpons, bi 
pagebons aldeliko, no bevü bolitans, kels suvo neodons 
nätäpretanis ad suemön odis, ab bevü mens komunik, kels ba no 
dalabons timi saidik u no binons saidiko täleniks ad dedietön okis 
studes atsotik, ab kels vilons too seivön menis nitedas sümik 
foginäno ad flenükön onis. 


Verat binon, das nen mekavapüks bevünetik, vol obas 
nelabonöv stumi vemo frutiki. 


Valikosi Gudikün Oles ed Olikanes 


1:10:2013 


LÄLID IN STUNALÄN 
fa hiel Lewis Carroll 


KAPIT JÖLID 


KRÖKIDÖP KÖRADAIMA (3) 





“Köradaim olilof oli! Tlükömof boso latiko, e lo Köradaim 
äsagof -“ 


“Labülolsöd pladis aal" älerorof Köradaim me vög 
tonära, e valans äprimons ad rönön valöpio mo e ge; änokons ta 
ods, ab fino, ünü brefüp, alikan ituvon pladi oka, e pled eprimon. 
Lälid äcedof, das neai büo ilogof krökidöpi so bisariki; 
äbinädon me vefaliens fagotaleigik, glöps äbinons lüstrids lifik, 
krökidafögs äbinons flamens lifik, e soldats ämutoms biegädön 
ad doatön gluni fo oks, sevabo ad bobotikön. 


Lälid ätuvof, das fikul gretikün äbinon ad reigön 
flameni. Äplöpof gudiko ad koveniko pladön koapi ona dis brad 
oka, ko lögs lagöl pödü of, ab suviküno, ven iplöpof ad löükön 
särvigi ota, ed äblümof ad flapön lüstridi ko kap flamena, at 
äzütülon oki ed älöpiologedon lü of me logodajäst so kofudik, 
das Lälid lölöfiko no äkanof vitön smilarorüli, e ven fino iplöpof 
ad donükön kapi flamena, ed ävilof primön dën, ekö lüstrid, kel 
isevilupon, ed ämokripon; zuo, glun, kiöpio ävilof tridi, äbinon 
vemo vefik, e soldats pebiegädöl koms okis ai ad golön lü 
plads votik krökidöpa. Lälid suno äsüadof, das pled äbinon dido 
go fikulik. 








Pledans valik äpledons otüpo nen stebedön turnis 
okas; äzanons ai, ed äkomipons ta ods ad getön 
lüstridis. 


L-2013 


Ünü brefüp Köradaim äzunikof levemo. Äzimalekof, ed 
älerorof: “Säcöpoyöd kapi omik!" u “Säcöpoyöd kapi of" za 
balna a minut. Kodü atos, Lälid äbinof go dredälik: fümo no 
nog ifeitof ko Köradaim, ab äsevof, das atos ökanos jenön 
seimna; “täno," ätikof, “kis öjenos-li obe?" Plidoy vemo ad 
säkapön menis is, binos stunidabik, das pösod igo bal bleibon 
lifik!" 


Äzilogedof ad tuvön pöti gönik ad morönön, id änulälof, 
va ökanof mogolön nen palogön fa ek. Vüo äküpedof pubi 
bisarik in lut: balido äkofudof vemo, ab posä ilogedof oni 
brefüpo, äkonstatof, das äbinos lusmil, ed äsagof oke: “Ekö Kat 
se grafän “Cheshire:" anu okanob spikön eke." 


“Pledol-li gudiko?”" äsagon ofe Kat, sosus mud saidik ad 
spikön ipubon. 


Lälid ästebedof jüs pub logas, tän änutof. “Ab lölöfiko 
no frutos ad spikön one," ätikof, “jüs lils opubons, u nemuiko 
bal onas." Ünü minut nog bal, ekö kap lölik. Lälid ädoseitof 
flameni, ed äprimof ad bepenön one pledi. Binof fredik anu, 
das labof dalilani. Kat äcedon, das ya binon saidiko logädik, 
seko koap mödikum no epubon. 


“Cedü ob, pledoy go negidiko," äprimof Lälid me vög 
boso plonik, “e valikans zanons sovemo, das no kanoy lilön vögi 
lönik - e jinos, das no dabinons pledanoms patik; nemuiko if 
jenöfo dabinons noms, nek lobedon onis - e bi val binon lifik, no 
kanol fomälön kofudi valemik; samo, bobot, keli mutob zeilön, 
spaton pö flan votik krökidöpa - ed ebo anu, ämutob 
fögaflapön lüstridi Köradaima, ab sosus ilogon lüstridi oba, 
emokripon vifiko!" 


Okanols reidön reti kapita su pads gaseda okömöl) 


1:12:2013 


PARAD HÖLÖFIK 
(Fa hiel Frank Roger) 


Hiel Jeff Campbell älogedom viföfiko bradaglokili oka. 
Töbo äkanom stebedön kafapaudi. Spelabiko el Harvey öbinom 
us ko blün nulik ela ‘Shimmer’. Äpödiostutom su stul oka ed 
äzilogom büri. Älogom menis, kels äseadons fo büratabs okas, 
kels älelogons nünömaskrinis, kels ägebons telefoni, kels 
äjäfons me doküms alsotik. Da fenäts äkanom logön 
bürabumoti votaflanü süt, kö mens mödikum äbejäfons tio 
otosi. Äbinos-li soiko zi zif lölik? Zi vol lölik? 
Fümiko äjinos soiko. 


Büralif änaütom omi levemo, ed if el Harvey no 
ilüspikomöv omi ün del seimik, no üsufälomöv vali. 
Mödül balid oma ela ‘Shimmer’ imaifükon ome voli nulik ~ 
e vödiko, e nevoiko. lIgebom suvo eli “Shimmer, e no 
plu äkanom fomälön lifi nen piluls blägik at. Mödül balid et 


ibinon glatik - anu äpelom moni gudik, abatos no liedükon omi . 
Ägetom völadi fulik tä mon oka. 


Nügolölo fino ini fidasälun, koteniko älogöm eli Harvey, 
kel äslürfom kafi oka, e kel äsmililom frediko ome. “Eblinob ole 
anikis atas,” äsagom, ed ämaifükom nami dü sekun, dat Jeff 
äkanom logedön vifiliko pilulis blägik ömik. Mans tel at äspikoms 
ko od dü nelunüp, mon pälovegivon, e Jeff äpokom blüni nulik 
ela ‘Shimmer.’ Pos paud ägekömom lü büratab oka, ed ämütom 
oki ad no slugön sunädo pilulis. Vol votik dunas heroedik, fäkas 
nämik e blesiras balugik äbätons omi, ab ämutom zögön atosi. 
Ästeifülom ad ledunön vobi, keli ähetom 


somödiko, ed äfölom biet oka in tef at. Klüliko atos äbinon vob 
omik. Sosus igekömom lomio, äslugom pilulis, äbenoglidom 
ma nem otas, ed äyilidom lo jänäl onas. Cem zü om älunidon äs 
magälod, du vol ‘votik’ äsenovikon ai plu jü fülükam lölöfik jenöfa. 
Suno mems valik dö ‘vol jenöfik’ ümoikons lölöfiko. 


Sosus xüamöp oma dabinotik ijenöfikon, Jeff ämufükom 
muskulis oka. Äbinos ai fikulik ad fövön ventüri ya peprimöli, bi 
mems ota ägekömons te pianiko. Om e komipans oma, no 
äpreparoms-li komipi gretik ta barbarans nüdranik? Älüvom 
tänadi oka, äzilogom viföfiko, ed äküpetom, das komipans votik 
ästebedoms büdi oma. Solalit änidülon su koaps suetik e su glävs 
e lecüds omas. Lesi! anu ämemom osi. Äprimikoms ad dadun 
tataki sunokömik ta fotrupem nüdrananas. 


“Föfiö!” äsagom balugiko. Valikans ämospidoms 
lanöfiko ad lekomipön. Atosi äledesirom somödo: säboflapami, 
flenädöfi, romati vemik, dalestimi ä ritöfi nestipikis kekomipanas 
omik. Atos ägivon ome senäli ad binön lifik. Ekö dabin lifabik. 
Äföfiorönom, ledesirik ad logön bludi neflena. Pa 
solamodonikam val äfinikon. Neflens pideidons jü man lätik, ab 
milit ela Jeff id isufon deadanis mödik. Te laf manas omik 
igekömoms de komipöp kobü mans anik vemo pevunöls. Jeff it 
isufom köti dibik in brad, ed iperom bludi vemo mödiki. 


In tänad vuns omik pälekälons fa voms fol, ko kels 
äbuükomöv ad jäfön me duns votik, if sanastad ädälonöv osi 
ome. Ab anu äkotenikom ad takädön e staudön. Latikumo dü 
neit et, medinan ävisitom omi. ävestigom flabülis omik, änutom 
lobülölo, ed äseidom oki nilü om. “Adel äbinon te lukomip. 
Suno komip voik ojenon. Cedol-li, das obinobs saidiko nämiks?” 
“No sevob osi,” äkoefomJeff. “Esufobs peri manas mödik, e pö 


komip okömöl neflens ba numo opluoms lä obs. Dabinons mens, 
kels sagons, das ya päridobs. Spelobsös, das gods omiseroms 
obis.” 


Dü timül seil äreigon, täno medinan älaispikom: “Liedo 
dabinons nuns badik nag mödikums. Stok oba sidas di ‘Glimmer’ 
efinikon.” “Sidas di ‘Glimmer’,” ävisipom Jeff. Vög oma äbinon 
däsperik. Tio iglömom dö atos, ab anu mems ägekömons ome. 
Äkösömikom ad slugön sidis et, kelas vobed äbinon so stunidabik. 
Ämögükons ome ad skeapön ini vol magälik dü brefüp, kö äkanom 
glömön fikulis lifa heroedik oka, kel jenöfo no äbinon ai so 
heroedik. 


Vol magälik et äbinon paset büpaokalüpik, tim te 
nekleiliko pememöl dü tim at töbik nula-barbarik. Mens us 
älüxüödons, ävobons in bürabumots kö riskäds nonik 
ädabinons. Vol et äsevon ni trupis nüdranik, nimis 


natädik, döfis mitulöl, vunis, ni näfätamalädis. 


Anu ämemom vali me pats lölöfik: Büralifi. 
Nünömaskrinis. Telefonömis. Zifi fulü bürs somik, kö mils 
menas älifädons lifi takedik e nentöbik, glöfölas karieris 
kotenüköl. Voli sefa e disinam lunüpik, keli minünäns bo 
cänidonsöv ko neliegöf, e nedanöfans ko naŭüt. 


Nen sids ela ‘Glimmer’ no õðmögos ad gegolön usio. 
Ömutom sufälön lifi jenöfik ko fikuls valik ota. Parad, do 
ädabinon te in kap omik dü düps anik, no öbinos rivovik. Neföro 
öseadom-li dönu lä büratab omik? Neföro ögebom-li nünömi u 
telefonömi dönu? Neföro ölogom-li eli ‘Harvey’ dönu, lutedan 
magälik, kela komikam änunädon finodi vobeda sidas di 
‘Glimmer’? ä gekömi gebana sunokömöli lü jenöf grobik? 
Ägesadom ini kusens. “Nuns badik dido,” äsagom medinane. 


H:15:2013 


KADÄM BEVÜNETIK VOLAPÜKA 





O Volapükaflens Valöpo! 


Pos vätäl kälöfik, vöds kaenik sököl pezepons fa 
Kadäm, e kanons pubön in vödabuks e tidodems calöfiks 


DIGITIK digital. numérque, digitale; 
DISKUD DENSITIK compact disc, disque compact, 
Compact Disc, disco compacto, disco compatto; 


KONTAGASKRIN touch screen, écran tactile, 
Sensorbildschirm, pantalla táctil, schermo tattile; 
MEDÄD(S) media, Medien, medios; 
MÖDAMEDÄD(S) (subsat) multimedia; 
MÖDAMEDÄDIK (ladyek) multimedia; 
NAALOGIK analogue, analogique, analog, 
analógico(a); 

PLATANÜNÖM tablet computer, tablette tactile, 


Tablet-Computer, computadora tablet, computer 
tascabile; 

REGISTARÖM reorder, enregistreur, magnétophone 
(audio), magnétoscope (vidéo), Aufnahmegerät, 
grabadora, registratore; 


SKRIN (televidöm, nünöm, bioskop) screen, écran, 
Bildschirm, Monitor, pantalla, schermo; 
TABANÜNÖM desktop, bureau, Schreibtisch- 


rechner, ordenador de escritorio, computer da tavolo; 
TELEFONÖM POLOVIK mobile, téléphone portable 
(mobile), Handy, móvil, cellulare, telefonino; 
TONODAKAEN audio; 
TONODA-VIDEODA-KAENIK audio-visual; 
VIDEODAPLEDÖM video game, jeu video, Videospiel, 
videojuego, videogioco. 


Ralph Midgley (Sekretan Kadäma Bevünetik Volapüka} 





U-Lo20u13 


SAGODS FA HIEL OSCAR WILDE 





Stab pötöfik mata binon misuem bofaflanik. 


Din gudik tefü pledam ko fil binon, das no igo paflamädoy. 
Pafilikons utans, kels no sevons, viomodo pledoy ko fil. 


Dabinons timüls, tü kels mutoy välön vevü lif, kel binon 
löliko lönik, e dabin, kel binon neverätik, nedidik ä bapik, 
ab keli voläd flagon. 


Ven binoy in zif, muadoy oki. Ven binoy su länäd, 
muadoy votikanis. Binos tumödiko naütik. 


Romat binon bugitod liegikanas, no binon cal nenkosidanas. 
Pötikans sötons binön plagäliks e komunäliks. 


Seväd, kel primikon ko plim ga ovedon flenalöf veratik. 
Primikon gidetiko. 


erats metafüda binons verats maskaras. 


Nolav no kanon suemön netikälikosi. Seko no labon fütüei in 
vol at. 


Fredans voläda labons völadi, ab te völadi noik leigodäbas. 
Lelogädükons jöni e jänäli nefredanas. 


In vol at binons te lelügs tel. Bal onas binon: no getön uti, keli 
viloy, e votikos binon: getön oni - atos binos go badikum - 
binos lelüg veratik. 


Nelobed cedü seiman, kel estudon jenavi, binon tug rigik. Binos 
dub nelbed, das dabinon proged - dub nelobed e volut. 


No binos sapik logön valikosi as sümbol. Votiko lif binon tu 
jeikik. 


CMradutods fa hiel lan Niles) 


